6.3.2010 Euroopan unionin virallinen lehti L 56/15 NEUVOSTON PÄÄTÖS, tehty 30 päivänä maaliskuuta 2009, Euroopan yhteisön ja Länsi-Afrikan talous- ja rahaliiton välisen tiettyjä lentoliikenteen näkökohtia koskevan sopimuksen allekirjoittamisesta ja väliaikaisesta soveltamisesta (2010/144/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 80 artiklan 2 kohdan yhdessä 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) — Neuvosto valtuutti 5 päivänä kesäkuuta 2003 komission aloittamaan neuvottelut kolmansien maiden kanssa voi- massa olevien kahdenvälisten sopimusten tiettyjen mää- räysten korvaamisesta yhteisön kanssa tehtävillä sopi- muksilla. (2) — Komissio on neuvotellut yhteisön puolesta Länsi-Afrikan talous- ja rahaliiton kanssa sopimuksen tietyistä lentolii- kenteen näkökohdista noudattaen niitä menettelyjä ja oh- jeita, jotka sisältyvät komission valtuuttamisesta aloitta- maan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla teh- dyn neuvoston päätöksen liitteeseen. (3) — Sopimus olisi allekirjoitettava ja sitä olisi sovellettava väli- aikaisesti sillä varauksella, että sopimus tehdään myöhem- min, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Länsi-Af- rikan talous- ja rahaliiton välisen tiettyjä lentoliikenteen näkö- kohtia koskevan sopimuksen allekirjoittaminen sillä varauksella, että sopimus tehdään myöhemmin. Sopimuksen teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään yksi tai use- ampi henkilö, jolla on oikeus allekirjoittaa sopimus yhteisön puolesta sillä varauksella, että sopimus tehdään myöhemmin. 3 artikla Sopimusta sovelletaan sen voimaantuloon saakka väliaikaisesti sitä päivää seuraavan kuukauden ensimmäisestä päivästä alkaen, jona osapuolet ovat ilmoittaneet toisilleen tätä varten tarvitta- vien menettelyjen saattamisesta päätökseen. 4 artikla Neuvoston puheenjohtaja valtuutetaan antamaan sopimuksen 9 artiklan 2 kohdassa tarkoitettu ilmoitus. Tehty Brysselissä 30 päivänä maaliskuuta 2009. Neuvoston puolesta Puheenjohtaja P. BENDL